EkBass/fiwiki-20250220-pages-articles huggingface dataset:
Amber Midthunder

Amber Midthunder (s. 26. huhtikuuta 1997, Shiprock, New Mexico, Yhdysvallat) on yhdysvaltalainen näyttelijä. Hänet tunnetaan parhaiten elokuvasta Prey (2022). == Perhetausta == Midthunder kuuluu Yhdysvaltain alkuperäiskansoihin. Hän on Fort Peck Sioux -heimon jäsen. Hänen isänpuoleisten esivanhempiensa joukossa on nakodoja, lakotoja sekä dakotoja.Jacqui German: Prey Star Amber Midthunder Talks Avatar: The Last Airbender and Creating Space for Herself, Teen Vogue, 15.3.2023, viitattu 6.4.2023. Midthunderin äiti puolestaan on Thaimaan kiinalainen.Bhaswati Borthakur: Prey’s Amber Midthunder: Everything We Know, The Cinemaholic, 6.8.2022, viitattu 6.4.2023. == Filmografia == === Elokuvat === Vuosi Elokuva Roolihahmo 2009 Not Forgotten Nuori Amaya 2015 Spare Parts Nikki 2016 Hell or High Water Vernon Teller 2016 Priceless Maria 2018 14 Cameras Danielle 2019 Only Mine Julie 2021 The Ice Road Tantoo 2022 Prey Naru === Televisiosarjat === Vuodet Suomenkielinen nimi Alkuperäinen nimi Roolihahmo 2012–2014 Longmire Longmire Lilly Stillwater 2014 Banshee Banshee Lana Cleary 2015 Dig Dig Starlet 2016 Vampyyrien sukua The Originals Kayla 2017–2019 Legion Legion Kerry Loudermilk 2019–2022 Roswell, New Mexico Roswell, New Mexico Rosa Ortecho 2022 Reservation Dogs Reservation Dogs MissM8tri@rch 2024 Avatar: The Last Airbender Avatar: The Last Airbender prinsessa Yue == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset intiaanit Luokka:Vuonna 1997 syntyneet Luokka:Elävät henkilöt
Jääkiekon naisten maailmanmestaruuskilpailut 2023

Jääkiekon naisten maailmanmestaruuskilpailut 2023 järjestettiin 5.–16. huhtikuuta 2023 Bramptonissa Kanadassa. Kisoja emännöivä Kanada lähti turnaukseen hallitsevana mestarina. Suomi pelasi kisoissa ensimmäistä kertaa alkusarjassa heikompien maiden B-lohkossa. Mestatuuden voitti Yhdysvallat päihitettyään Kanadan loppuottelussa. Pronssiottelussa Tšekki voitti Sveitsin. Kisoissa rikottiin kahdesti ennätys nopeimmin syntyneestä maalista, kun Ruotsin 16-vuotias pelaaja Hilda Svensson teki maalin ottelussa Saksaa vastaan vain 10 sekunnin pelin jälkeen. Näin ollen hän rikkoi vuoden 1994 kisoista lähtien voimassa olleen ennätyksen, 13 sekuntia. Jo seuraavana päivänä Svenssonin ennätys rikkoontui, kun Yhdysvaltain Abbey Murphy teki maalin Sveitsiä vastaan ainoastaan 7 sekunnin pelin jälkeen. Myös Suomi rikkoi maailmanmestaruuskisojen ennätyksen kahdesta nopeimmasta maalista tekemällä alkusarjan ottelussa Unkaria vastaan kaksi maalia vain kuuden sekunnin sisään ottelun toisen erän loppupuolella. Suomi voitti kaikki alkulohkon ottelunsa, maalierolla 26–3. ==Osallistujamaat lohkoittain== ===A-lohko=== * * * * * ===B-lohko=== * * * * * ==Alkulohkot== ===A-lohko=== ===B-lohko=== ==Lähteet== Luokka:Jääkiekon naisten maailmanmestaruuskilpailut Luokka:Vuoden 2023 jääkiekko Luokka:Ontarion jääkiekko Luokka:Suur-Toronto
Gerhardsenin III hallitus

Gerhardsenin III hallitus oli Norjan hallitus 28. tammikuuta 1955 – 28. elokuuta 1963. Se koostui pelkästään työväenpuolueesta. Hallitus kaatui epäluottamusäänestyksessä, joka koski marraskuussa 1962 tapahtunutta Kings Bayn kaivosonnettomuutta. Epäluottamusesitys meni läpi, koska vähemmistöhallituksen tukipuolueena toimineen uuden sosialistisen kansanpuolueen kaksi edustajaa äänestivät sen puolesta. He auttoivat Gerhardsenin takaisin valtaan vielä samana syksynä äänestämällä epäluottamusta porvarilliselle Lyngin hallitukselle. ==Ministerit== Pääministeri * Einar Gerhardsen Ulkoministeri * Halvard Lange Oikeusministeri * Jens Christian Hauge 22.1.1955–1.11.1955 * Jens Haugland 1.11.1955–28.8.1963 Kunta- ja työministeri * Ulrik Olsen 22.1.1955–1.9.1958 * Andreas Cappelen 1.9.1958–4.2.1963 * Oskar Skogly 4.2.1963–28.8.1963 Puolustusministeri * Nils Kristoffer Handal 22.1.1955–18.2.1961 * Gudmund Harlem 18.2.1961–28.8.1963 Sosiaaliministeri * Rakel Seweriin 22.1.1955–1.8.1955 * Gudmund Harlem 1.8.1955–18.2.1961 * Olav Bruvik 18.2.1961–30.12.1962 * Aase Bjerkholt 30.12.1962–4.2.1963 (vt.) * Olav Gjærevoll 4.2.1963–28.8.1963 Kirkko- ja opetusministeri * Birger Martin Bergersen 22.1.1955–23.4.1960 * Helge Sivertsen 23.4.1960–28.8.1963 Elinkeinoministeri * Gustav Sjaastad 22.1.1955–9.4.1959 * Kjell Holler 9.4.1959–4.7.1963 * Trygve Lie 4.7.1963–28.8.1963 Maatalousministeri * Olav Meisdalshagen 22.1.1955–14.5.1956 * Harald Løbak 14.5.1956–23.4.1960 * Einar Wøhni 23.4.1960–28.8.1963 Ulkomaankauppa- ja merenkulkuministeri * Arne Skaug 22.1.1955–13.1.1962 * O. C. Gundersen 13.1.1962–28.8.1963 Kalastusministeri * Nils Kristian Lysø Liikenne- ja viestintäministeri * Kolbjørn Varmann 22.1.1955–23.4.1960 * Trygve Bratteli 23.4.1960–28.8.1963 Valtiovarainministeri * Mons Lid 22.1.1955–28.12.1956 * Trygve Bratteli 28.12.1956–23.4.1960 * Petter Jakob Bjerve 23.4.1960–4.2.1963 * Andreas Cappelen 4.2.1963–28.8.1963 Perhe- ja kuluttajaministeri * Aase Bjerkholt 1.8.1955–28.8.1963 Palkka- ja hintaministeri * Gunnar Bråthen 1.8.1955–9.4.1959 * Gunnar Bøe 9.4.1959–1.9.1962 * Karl Trasti 1.9.1962–28.8.1963 ==Lähteet== Luokka:Norjan hallitukset
Sophie Taeuber-Arp

Sophie Henriette Gertrude Taeuber-Arp (19. tammikuuta 1889 Davos, Sveitsi – 13. tammikuuta 1943 Zürich, Sveitsi) oli sveitsiläis-ranskalainen kuva- ja tekstiilitaiteilija, arkkitehti, sisustussuunnittelija ja tanssija, joka oli abstraktin taiteen edelläkävijöitä. Hän osallistui muun maussa dadaistisen liikkeen toimintaan, ja hänet tunnetaan geometrisista teoksistaan. == Nuoruus ja uran alku == thumb|vasen|upright|Dada-pää, 1918–1919. Sophie Taeuber syntyi Sveitsin Davosissa vuonna 1889. Opiskeltuaan tektiilitaidetta St. Gallenissa ja Hampurissa hän palasi 1915 Saksasta Sveitsiin ja muutti Zürichiin. Hän liittyi samana vuonna Sveitsin taiteilijaliittoon ja tapasi Hans Arpin, joka innoitti häntä keskittymään uraan taiteilijana. Taeuber ja Arp menivät naimisiin vuonna 1922. Taeuber teki ensimmäiset geometriset abstarktit piirustuksensa Compositions verticales-horizontales vuosina 1915, 1916 ja 1917. Taidehistorioitsija Michel Seuphorin mukaan ristikkosommitelmat vastaavat merkitykseltään Piet Mondrianin ja Kazimir Malevitšin geometrisia teoksia. Taeuber ja Arp aloittivat jo vuonna 1915 taiteellisen yhteistyön. Taeuber toimi 1916–1929 Zürichin taideammattikoulun tekstiilitaiteen johtajana. Hän opetti siellä sommittelua, kirjontaa, kudontaa ja ornamenttisuunnittelua. == Dadaistien toiminnassa == Taeuber osallistui vuodesta 1916 eteenpäin dadaistisen liikkeen toimintaan. Hän kävi muun muassa modernin tanssin kehittäjän, koreografi Rudolf von Labanin tunneilla. Taeuber esiintyi tanssijana Mary Wigmanin kanssa sekä tärkeässä dadaistien kokoontumispaikassa Cabaret Voltairessa. Taeuber sai vuonna 1918 tehtäväkseen suunnitella marionetteja 1700-luvulta peräisin olleen commedia dell’arte -esityksen uuteen tulkintaan. Maalatuista puisista hahmoista tuli varsin tunnettuja avantgardepiireissä. == Abstraktia taidetta Ranskassa == Taeuber- Arp muutti 1926 miehensä kanssa Ranskan Strasbourgiin ja sai Ranskan kansalaisuuden. Taeuber-Arp, Arp ja alankomaalainen Theo van Doesburg toteuttivat yhdessä vanhaan 1700-luvun puolivälissä rakennettuun rakennukseen Café de l’Aubetten. Se oli ravintola, tanssihalli ja teatteri, jonka sisustus otettiin kuitenkin huonosti vastaan ja muutettiin pian. Taeuber-Arp muutti 1929 Pariisiin, missä hän alkoi tehdä abstrakteja maalauksia ja puureliefejä. Hän osallistui 1930-luvulla kahden taiteilijaryhmittymän toimintaan. Sekä Cercle et Carré että Abstraction-Création olivat abstraktin taiteen ryhmiä. Taeuber-Arp teki 1930-luvulla sekä moni- että yksivärisiä puureliefejä, joissa hän yhdisti eläin- ja geometrisiä hahmoja. Seuraavalla vuosikymmenellä hän maalasi sarjan viivamaalauksia. == Ranskan miehitys ja kuolema == Saksan miehitettyä Ranskan Taeuber-Arp pakeni 1941 miehensä kanssa Etelä-Ranskaan Grasseen, jossa he asuivat Alberto ja Susi Magnellin kanssa. Taeuber-Arp kuoli 1943 häkämyrkytykseen. == Lähteet == == Aiheesta muualla == Luokka:Sveitsiläiset taiteilijat Luokka:Ranskalaiset taiteilijat Luokka:Vuonna 1889 syntyneet Luokka:Vuonna 1943 kuolleet
Ulrik Olsen

Ulrik Olsen (2. elokuuta 1885 Hitra – 4. lokakuuta 1963) oli norjalainen työväenpuolueen poliitikko. Hän istui suurkäräjillä 1934–1961 sekä toimi Norjan kunta- ja työministerinä 1948–1958. Vuosina 1935–1947 hän oli Kristiansundin pormestari. ==Lähteet== ==Aiheesta muualla== * Ulrik Olsen Norjan suurkäräjien verkkosivuilla Luokka:Norjan pormestarit Luokka:Norjan työministerit Luokka:Vuonna 1885 syntyneet Luokka:Vuonna 1963 kuolleet
Strandbuen

Strandbuen on norjalainen vuonna 1964 perustettu paikallislehti, jonka toimitus on Jørpelandissa Strandin kunnassa. Lehti ilmestyy kahdesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet
Tuoksuepolettipuu

Tuoksuepolettipuu (Pterostyrax hispidus) on storaksikasvien (Styracaceae) heimoon, epolettipuiden (Pterostyrax) sukuun kuuluva kasvilaji. Se on Itä- Aasiassa luontaisena kasvava puuvartinen kasvi, jota käytetään koristekasvina. Tuoksuepolettipuu on läheistä sukua lumikellopuille ja kuuluu niiden kanssa samaan heimoon. Tuoksuepolettipuu voi kasvaa pensasmaiseksi tai puumaiseksi. Pensasmaisena se kasvaa yleensä 4,5–6 metriä korkeaksi ja puumaisena 9–15 metriä korkeaksi. Monirunkoiset puut ovat kooltaan yleensä pienempiä, noin 6–7,5 metriä korkeita. Tuoksuepolettipuun lehdet ovat 7,5–18 cm pitkiä, teräväkärkisiä ja muodoltaan vastapuikeita tai lähes soikeita. Lehtien yläpinnat ovat vaaleanvihreitä ja alapinnat harmaanvihreitä. Syksyisin lehdet muuttuvat keltaisenvihreiksi. Tuoksuepolettipuun kukat ovat kermanvalkoisia ja hauraita. Kukat ovat vajaat 1 cm pitkiä ja kellomaisia. Kukat roikkuvat nuokkuvissa, 12–25 cm pitkissä kukinnoissa, ja kukinta-aika on loppukeväästä tai alkukesästä. Kukista kehittyvät hedelmät ovat pieniä luumarjoja, jotka riippuvat kukkien tavoin ja pysyvät aina talveen saakka. Tuoksuepolettipuu kasvaa luontaisena Kiinan ja Japanin vuoristojen metsissä. Koristekasvina se sopii yksittäispensaaksi sekä pensasaitoihin avoimelle paikalle tai rinnepaikalle. Tuoksuepolettipuu kasvaa parhaiten syvämultaisessa ja ravinteikkaassa, mutta happamassa sekä keskimääräisen kosteassa, mutta hyvin vettä läpäisevässä maaperässä täydessä auringon valossa. Kuumassa ilmastossa kevyt varjo voi kuitenkin olla tarpeen, mutta yleensä laji kukkii parhaiten täydessä auringon valossa ja kukinta yleensä heikkenee varjon määrän lisääntyessä. Kasvia voi lisätä siemenistä tai pistokkaista ja sen leikkaus tehdään talvisin. == Lähteet == * Missouri Botanical Garden: Pterostyrax hispidus == Aiheesta muualla == * Suomen Lajitietokeskus: Tuoksuepolettipuu (Pterostyrax hispidus) * Trees and Shrubs Online: Pterostyrax hispidus * Integrated Taxonomic Information System (ITIS): Pterostyrax hispidus * Global Biodiversity Information Facility (GBIF): Pterostyrax hispidus Luokka:Storaksikasvit
Mary Beard

Mary Beard (s. 1955) on brittiläinen antiikintutkija, joka on julkaissut myös yleistajuisia tietokirjoja antiikin Roomasta ja esiintynyt monissa televisio- ohjelmissa. BBC:n sarjan Kulttuurien juurilla esittelyssä häntä kuvattiin Britannian suosituimpiin julkkisälyköihin kuuluvaksi antiikin historian professoriksi. Beard julkaisi 1970-luvulla merkittäviä tutkimusartikkeleita Rooman valtakunnan historiasta, vuonna 1980 tutkimuksen Vestan neitsyistä ja 1982The state religion in the Late Roman Republic iDiscover, University of Cambridge, Libraries. Viitattu 8.4.2023 väitöskirjan Rooman tasavallan valtionuskonnosta. Hän oli Cambridgen yliopiston Newnham Collegessa ensin opiskelija, myöhemmin opettajana. Beard luennoi King’s College Londonissa 1979–1983 ja palasi Cambridgeen vuonna 1984, missä hän sai antiikintutkimuksen professuurin vuonna 2004. Vuonna 2008 hän oli vieraileva professori Berkeleyssä. Ensimmäisessä yksin kirjoittamassaan kirjassa vuonna 1989 Beard kertoi niksejä työssäkäkyvälle äidille. 1980-luvun lopussa hän alkoi kirjoittaa myös London Review of Booksiin ja Times Literary Supplementiin. Pompejista kertova kirja vuonna 2008 oli ensimmäinen suuri menestys. Arvioiden mukaan hän osaa poikkeuksellisen hyvin yhdistää ammatillisen osaamisen kykyyn kertoa suurelle yleisölle tutkimusaiheidensa merkityksestä ja mielenkiintoisuudesta. Hän on päässyt korjaamaan myös yleisiä harhaluuloja: Colosseum-teoksessa kerrotaan, että aikalaislähteissä ei ole tietoa siitä, että siellä olisi syötetty kristittyjä leijonille, eivätkä roomalaiset kutsuneet sitä Colosseumiksi vaan Amfiteatteriksi. Nykyinen Parthenon taas on 1920-luvulla rakennettu epätarkka rekonstuktio alkuperäisestä. == Teokset == * The state religion in the Late Roman Republic : a study based on the works of Cicero. 1982 (väitöskirja) * (Michael Crawfordin kanssa): Rome in the Late Republic. 1985 * The Good Working Mothers Guide. 1988. * (John Hendersonin kanssa): Classics: A Very Short Introduction. 1995 * The Invention of Jane Harrison. 2000 * (John Hendersonin kanssa): Classical Art from Greece to Rome. 2001 * The Parthenon. 2002 * (Keith Hopkinsin kanssa): The Colosseum. 2005 * The Roman Triumph. 2007 * Pompeii: The Life of a Roman Town. 2008 * Laughter in Ancient Rome: On Joking, Tickling, and Cracking Up. 2014 * SPQR. A History of Ancient Rome. 2015 * Women & Power: A Manifesto. 2017 == Lähteet == == Aiheesta muualla == * Professor Mary Beard Cambridge University Luokka:Brittiläiset antiikintutkijat Luokka:Brittiläiset professorit Luokka:Cambridgen yliopiston professorit Luokka:Vuonna 1955 syntyneet Luokka:Elävät henkilöt
Iida Takalahti

Iida Takalahti os. Möttönen (s. 4. heinäkuuta 1992 Kempele) on suomalainen pesäpalloilija. Takalahti edusti urallaan Superpesiksessä Rauman Lukkoa ja kasvattajaseuraansa Kempeleen Kiriä. Takalahti saavutti yhden SM-pronssin kaudella 2015. Kaudella 2012 Takalahti valittiin Superpesiksen vuoden tulokkaaksi. https://www.pesis.fi/wp-content/uploads/2021/02/Takalahti- Iida.xlsx Hän pelasi ulkokentällä kolmosvahtina. http://old.pesistulokset.fi/cgi-bin/tilastot/ottelu2.py?data=23-2-1&id;=21091 Takalahti pelasi 118 Superpesiksen runkosarjan ottelua. Näissä otteluissa hän löi 50 tavallista juoksua, toi 46 juoksua ja keräsi 317 kärkilyöntipistettä. Takalahti pelasi 24 Superpesiksen ylemmän loppusarjan ottelua. Näissä otteluissa hän löi viisi tavallista juoksua, toi yhdeksän juoksua ja keräsi 59 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Iiti Yli-Harja

Iiti Yli-Harja (s. 1987) on suomalainen elokuvaohjaaja ja muusikko. Yli-Harja on valmistunut taiteen maisteriksi Aalto-yliopistosta vuonna 2021. Elokuvaohjaajana Yli-Harja on erikoistunut dokumentaariseen nukkeanimaatioon. Vuonna 2023 hän voitti parhaan lyhytelokuvan Jussi-palkinnon elokuvastaan Kaikki äitini puhelut (2021), joka pääosassa on hänen oma äitinsä. Saman vuoden Tampereen elokuvajuhlilla Yli-Harja voitti Risto Jarva -palkinnon elokuvallaan BLUSH - An Extraordinary Voyage (2022). BLUSH sai myös parhaan lyhytelokuvan Jussi-palkintoehdokkuuden 2024. Lapsesta asti musikaalinen Yli- Harja perusti ensimmäisen bändinsä yläasteella. Vaskivuoden lukiossa 2006 perustettu garage rock -bändi Pintandwefall voitti Ääni ja Vimma -kilpailun vuonna 2007 ja on siitä lähtien levyttänyt sekä keikkaillut ulkomaita myöten. Yli-Harjan muita bändiprojekteja ovat Kkone yhdessä Ninni Luhtasaaren kanssa, Pillow ja Rules. == Filmografia ohjaajana == * Rantahiekalle (2013). Lyhyt fiktio. * Suuri naapurijuhla (2016). Lyhyt dokumentti. * Kaikki tätini lemmikit (2019). Lyhyt dokumentti. * Oikeita miehiä (2020). Lyhyt dokumentti, animaatio. * Kaikki äitini puhelut (2021). Lyhyt dokumentti, animaatio. * BLUSH - An Extraordinary Voyage (2022). Lyhyt dokumentti, animaatio. * Täällä haisee hiiri (2024). Lyhyt dokumentti, nukkeanimaatio. == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset muusikot Luokka:Jussi-palkinnon saajat Luokka:Vuonna 1987 syntyneet Luokka:Elävät henkilöt
Mikko Huoviala

Mikko Huoviala (s. 8. elokuuta 1979 Valkeakoski) on sääksmäkeläinen näyttelijä ja muusikko. Hän on työskennellyt Suomen Kesäteatterissa vuodesta 2013. Hänet tunnetaan erityisesti mielipiteitä jakavasta Kylänmiehen roolista joka on häirinnyt lähes 200 000 kesäteatterikävijän elämää keskeyttämällä näytöksen omilla jutuillaan. Kesällä 2024 Huoviala esitti Juice Leskisen roolin Valkeakosken Apianniemen kesäteatterin "Juice-musikaalissa" yhdessä Lauri Mikkolan kanssa. Vuonna 2023 hän esiintyi sivuosassa Sappeen kesäteatterissa Mikko Alatalon elämästä kertovassa musikaalissa Maalaispoika oon. Olavi Virran elämästä kertovassa näytelmässä hänellä oli Toivo Kärjen rooli. Huoviala on näytellyt myös Valkeakosken kaupunginteatterissa useissa näytelmissä vuodesta 2000 lähtien. Vuonna 2022 hän esitti Tukkijoella-näytelmässä Tolarin roolin. Huoviala on valkeakoskelaisen suomirockbändin Julma isäntä laulaja ja perustajajäsen. Vuosina 1994-2000 Huoviala lauloi Moraali nimisessä punkrockbändissä joka julkaisi 3 EP -levyä ja oli mukana mm. Sulfiittirock 2 kokoelmalevyllä. Moraali esiintyi neljä kertaa vuonna 1997 myös Virossa. Huoviala on myös säveltänyt Valkeakosken Kaupunginteatterin musiikkinäytelmän Pyhä yksinkertaisuus sekä toiminut toisena säveltäjänä näytelmässä Romeo ja Julia. ==Lähteet== * Eino Grönistä tehdään musikaali – laulaja nähdään itsekin lavalla Iltalehti (vaatii kirjautumisen) === Viitteet === Luokka:Suomalaiset näyttelijät Luokka:Suomalaiset muusikot Luokka:Vuonna 1979 syntyneet Luokka:Elävät henkilöt
Virve Lilja

pienoiskuva|alt=Montalen matkassa 2018 Vuores, Frans Emilin katu 4.|Montalen matkassa 2018 Vuores, Frans Emilin katu 4. Virve Lilja (s. 1968 Helsinki) on suomalainen taidegraafikko ja taidemaalari. Esittävää ja abstraktia yhdistävät teokset on toteutettu metalligrafiikan, serigrafian, väritelauksen ja maalauksen keinoin.Virve Liljan taiteessa näkyy eletty elämä. 8.11.2022. Viitattu 7.4.2023. Tunnistamisen rajalla olevissa kuvissa ja kuvioissa on moniselitteisyyttä. Lilja aloittaakin toisinaan tahroista ja läiskistä, joista alkaa syntyä jotakin. Monimuotoiset ja eri menetelmin tehdyt teokset vaihtelevat erilaisista grafiikanteoksista ja maalauksista installaatioihin. Tunnistamisen rajaan liittyi myös Paperitähdet 2005. Seinänkokoisessa teoksessa oli 200 kontrastisen mustavalkoista 200 suu- ja silmäparia. Vähistä viitteistä huolimatta kuvista tunnisti koko joukon julkisuuden kasvoja. Lilja opiskeli Kankaanpään taidekoulussa 1988-1992 ja kävi Helsingin kuvataidelukion 1985-1988. Liljan näyttelyitä on ollut Taidekeskus Mältinrannassa, taidegraafikkojen Galleria G:ssä ja Brondassa. Liljan teoksia on Wihurin säätiön, Helsingin kaupungin taidemuseon, Emman, Amos Andersonin taidemuseon, Albertinan ja Seppo Fräntin kokoelmissa. Vuonna 2005 hän toimi kuraattorina Ljubljanan grafiikan triennaalissa. ==Julkiset teoksetJulkiset teokset. Virvelilja.fi. Viitattu 7.4.2023.== * Montalen matkassa 2018 Vuores, Frans Emilin katu 4. Lasiteos, keraamiset värit, valo. * Sointu 2021, graafinen betoni. Ratinan palomuuri, Tampere. * Samaa savea I, II, III 2020, akryyli ja öljy vanerille. TAYS, Tampere. * Tarinapuu 2005, Poppeli, pronssi, opetuskortit. Muotialatalo, Tampere. Yhdessä Ilkka Virtasen kanssa. == Lähteet == == Aiheesta muualla == * Virve Liljan verkkosivut * * Virve Lilja taiteilijamatrikkelissa Luokka:Suomalaiset taidegraafikot Luokka:Vuonna 1968 syntyneet Luokka:Elävät henkilöt
Ane Dyrkorn

Ane Dyrkorn (s. 1999) on norjalainen suunnistaja. MM-kilpailuissa Dyrkornin paras saavutus on sprinttiviestin MM-pronssi Tanskan MM-kilpailuista 2022. Henkilökohtaisessa sprintissä hän oli saman vuoden MM-kilpailuissa 14:s. EM- kilpailuissa Dyrkornin paras saavutus on sprintin 68:s sija Neuchâtelin EM- kilpailuista 2021. Juniorien MM-Dyrkornin paras saavutus on pitkän matkan 22:s sija. Suunnistuksen maailmancupissa hänen paras saavutuksensa on 11:s sija Boråsin sprintistä vuodelta 2022. Seuratasolla hän edustaa NTNUI:ta. http://runners.worldofo.com/anedyrkorn.html == Lähteet == Luokka:Norjalaiset suunnistajat Luokka:Vuonna 1999 syntyneet Luokka:Elävät henkilöt
Ultimate Cup Series

Ultimate Cup Series on autourheilusarja, joka on perustettu vuonna 2019. Sarjassa ajetaan sekä kestävyysajoja että sprinttikilpailuja. Sarjassa kilpaillaan useissa luokissa muun muassa prototyyppiluokan (LMP3, CN), GT- luokan autoilla sekä yksipaikkaisilla autoilla (Tatuus F3R, Formula Renault 2.0 tai Formula 4). == Lähteet == == Aiheesta muualla == * Aiheesta AutoMobilSport.com-sivustolla Luokka:Autourheilusarjat
Sosiaalinen robotti

Sosiaalinen robotti on robotti, joka vuorovaikuttaa ja kommunikoi ihmisten kanssa. Sosiaalisia robotteja voidaan käyttää esimerkiksi opetuksessa, terveydenhuollossa, elämänlaadun parantamisessa, kommunikaatiossa, ja työtehtävissä jotka vaativat kollaboraatiota. Sosiaalisen robotin fyysisyys luo tutkijoiden mukaan erilaisen vuorovaikutuksen ihmisen kanssa, verrattuna digitaaliseen agenttiin. Ihmisten inhimillistäminen sosiaalisia robotteja kohtaan vaikuttaa heidän aistimuksiinsa kyseisistä roboteista. Sosiaalisia robotteja on käytetty esimerkiksi opetuksessa, hyvintointivalmentajina, ja vanhustenhoidossa . == Lähteet == Luokka:Robotit Luokka:Tietotekniikka ja yhteiskunta
Skort

Skort (tai shortsihame) ovat shortsit, joissa on päällekkäinen kangaspaneeli, joka on tehty muistuttamaan hameen peittävää etu- ja takapuolta, tai lyhyt hame, jonka alle on piilotettu integroidut shortsit (niitä voidaan kutsua myös urheiluhameiksi). ==Kieli== thumb|upright|Golfaaja Zakiya Randall skortissa. Kielellisesti se on lyhenne englanninkielisistä sanoista skirt ja shorts. Skortseja käytetään erityisesti urheilussa, kuten golfissa, jääkiekossa tai ulkoilussa, kuten vaelluksella ja retkeilyssä. ==Historia== Vaikka jotkin housuhame-nimellä myytävät vaatekappaleet muistuttavat lyhyitä housuja, ollakseen skortsit niiden on näytettävä hameilta. Ne eroavat housuista tai shortseista sen perusteella, että niiden leikkaus on alhaalta (päärme) vyötärön kohdalta leveämpi kuin vyötäröltä. Alun perin "housuhameiksi" kutsutut skortsit kehitettiin, jotta ne antaisivat enemmän vapautta harrastuksiin (kuten urheiluun, puutarhanhoitoon, siivoukseen tai pyöräilyyn) ja antaisivat hameen ulkonäön. Aluksi skortseja ei pidetty sopivina käytettäväksi minkään muun kuin urheilutoiminnan aikana. Montgomery Ward väitti vuoden 1959 kevät/kesä-kuvastossaan keksineensä vaatteen, jota he kutsuivat skortiksi. Se oli lyhyt veitsenterävä tai harmonikkaan laskostettu hame, jonka alle oli kiinnitetty alushousut. Vuosia myöhemmin termiä käytettiin shortseihin, joiden etupuolella (ja usein myös selässä) oli kangasläppä, joka teki vaatteesta hameen näköisen. Viime vuosina termi skortti on annettu mille tahansa hameelle, johon on kiinnitetty shortsit. ==Edeltäjät== Skortsien alkuperä voi liittyä aikaisempiin vaatekappaleisiin, kuten bloomereihin ja jupe-culotteihin, joiden suosio kasvoi 1800-luvun lopulla ja 1900-luvun alussa huolimatta siitä, että yleinen yleinen yleinen paheksunta kohdistui siihen, että naiset käyttivät housuja. Vuonna 1911 Paul Poiret valmisti useita malleja, jotka olivat yhdistelmä hameista ja housuista, ja ne tulivat tunnetuiksi nimellä jupe-culottes tai haaremihousut. Samoin kuin skortsit, culottesiin liittyy erilaisia tyylejä, jotka voivat näyttäytyä housujen ja hameiden risteytymänä. Skortsit eroavat toisistaan siten, että ne ovat rakenteeltaan shortsit, joiden päälle on laitettu materiaalia, joka saa sen näyttämään hameelta. ==Naisten urheilu== Sortsit ovat suosittuja urheilulajeissa, kuten maahockey, tennis, golf, keilailu ja camogie, ja ne ovat usein osa tyttöjen urheiluasuja. Ensimmäisen huomionarvoisen hameen kaltaisen vaatteen käytti tennisasuna espanjalainen pelaaja Lilí Álvarez, joka käytti Wimbledon-ottelussaan vuonna 1931 hameen näköiseksi muotoiltuja culottes-housuja. == Katso myös == *Housut naisten vaatteina ==Lähteet== Luokka:Urheiluvaatteet
Portugalin ralli 1993

Portugalin ralli 1993 (viralliselta nimeltään 27. Rallye de Portugal - Vinho do Porto) oli rallin maailmanmestaruussarjan kilpailu kaudella 1993. Kilpailu järjestettiin 3. - 6\. maaliskuuta vuonna 1993. Kilpailu oli kauden kolmas ja erikoiskokeiden yhteispituus oli (suunniteltu pituus oli ). Kilpailun voitti François Delecour, jolle voitto oli ensimmäinen rallin maailmanmestaruussarjassa. Toyota ei ollut mukana kilpailussa. == Tulokset == Sija Kuljettaja Kartanlukija Auto Aika Ero 1 François Delecour Daniel Grataloup Ford Escort RS Cosworth 6:20.37 0.0 2\. Miki Biasion Tiziano Siviero Ford Escort RS Cosworth 6:21.32 +0.55 3\. Andrea Aghini Sauro Farnocchia Lancia Delta HF Integrale 6:23.17 +2.40 4\. Markku Alén Ilkka Kivimäki Subaru Legacy RS 6:24.23 +3.46 5\. Kenneth Eriksson Staffan Parmander Mitsubishi Lancer Evo I 6:25.28 +4.51 6\. Alessandro Fiorio Vittorio Brambilla Lancia Delta HF Integrale 6:26.18 +5.41 7\. Colin McRae Derek Ringer Subaru Legacy RS 6:37.25 +16.48 8\. Jorge Bica Joaquim Capelo Lancia Delta HF Integrale 6:51.42 +31.05 9\. Alessandro Fassina Luigi Pirollo Mazda 323 GT-R 7:11.46 +51.09 10\. Bruno Thiry Stéphane Prévot Opel Astra GSi 16V 7:12.18 +51.41 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1993 Luokka:Portugalin ralli
Jääkiekon I-divisioona 1977–1978

Kaudella 1977–1978 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa. == Sarjataulukko == Kaksi parasta SM-liigakarsintaan, kaksi heikointa I-divisioonakarsintaan. === Liigakarsinta === Lukko ja Jokerit säilyttivät liigapaikkansa. === I-divisioonakarsinta === Lohen ja HJK:n välinen ottelu jäi pelaamatta. Uusintaottelu Joukkue 1 Tulos Joukkue 2 KooKoo 3-1 VarTP Kiekko-67 nousi I-divisioonaan ja HJK putosi II-divisioonaan. KooKoo säilytti I-divisioonapaikkansa. == Lähteet == Luokka:Jääkiekon I-divisioona Luokka:Vuoden 1977 jääkiekko Luokka:Vuoden 1978 jääkiekko
Sigurd Lillandt

Ernst Sigurd Lillandt (27. heinäkuuta 1914 Tiukka – 14. huhtikuuta 2011 Espoo) oli suomalainen metsänhoitaja ja järjestöjohtaja, joka sai metsäneuvoksen arvonimen. Viitattu 7.4.2023. ==Henkilöhistoria== Lillandtin vanhemmat olivat maanviljelijä Karl Johan Lillandt ja Emilia Thomasfolk ja puoliso vuodesta 1941 Toini Tellervo Väisänen. Metsäneuvos, yritys- ja järjestöjohtaja Martin Lillandt on heidän poikansa. Sigurd Lillandt tuli ylioppilaaksi Svenska samskolan i Kristinestadista 1938 ja valmistui metsänhoitajaksi Helsingin yliopistosta 1941, metsänhoidollisen virkatutkinnon hän suoritti 1945 ja kasvatustieteen yliopistollisen arvosanan Åbo Akademissa 1957. Lillandt oli Centralsskogssällskapet Föreningen för Skogskultur -keskusjärjestön Vaasan metsänparannuspiirin apulaismetsänhoitaja 1941–1946, Andelslaget Skogenin hankintapäällikkö 1946–1950, Helsingin metsänhoitolautakunnan piirimetsänhoitaja 1950–1954, Centralsskogssällskapet Skogskulturin Pohjanmaan metsänparannuspiirin metsänhoitaja ja vuodesta 1965 päämetsänhoitaja 1954–1965, Centralsskogssällskapet Skogskulturin toimitusjohtaja 1966–1968 ja Centralskogsnämnden Skogskulturin johtaja 1968–1978. Hän oli myös Skogsbruket- aikakauslehden päätoimittaja 1966–1978 ja hänellä oli useita asiantuntija- ja luottamustehtäviä. Metsäneuvoksen arvonimen Lillandt sai 1973. Nuoruudessaan suunnistusta harrastanut Lillandt oli Idrottsföreningen Femmanin puheenjohtaja 1955–1962, minkä lisäksi hänellä oli sekä kotimaisia että kansainvälisiä suunnistuksen järjestötehtäviä. ==Julkaisuja== * Centralskogsnämnden Skogskultur 1910–1985, 1985, toim. Bert Sundqvistin ja Jan Heinon kanssa == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset järjestöjohtajat Luokka:Suomalaiset virkamiehet Luokka:Suomalaiset urheilujohtajat Luokka:Suomalaiset päätoimittajat Luokka:Vuonna 1914 syntyneet Luokka:Vuonna 2011 kuolleet
Jääkiekon I-divisioona 1978–1979

Kaudella 1978–1979 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa. == Sarjataulukko == Kaksi parasta SM-liigakarsintaan, kaksi heikointa I-divisioonakarsintaan. === Liigakarsinta === Kärpät ja KooVee säilyttivät liigapaikkansa. === I-divisioonakarsinta === Sport ja Jukurit säilyivät I-divisioonassa. == Lähteet == Luokka:Jääkiekon I-divisioona Luokka:Vuoden 1978 jääkiekko Luokka:Vuoden 1979 jääkiekko
Gripsholm

Gripsholm tarkoittaa muun muassa seuraavia: * Gripsholmin lääni, linnalääni Ruotsissa Södermanlandissa 1300-1600-luvuilla * Gripsholmin linna, linna Ruotsissa * Schloss Gripsholm, Kurt Tucholskyn romaani vuodelta 1931 * Schloß Gripsholm, Kurt Tucholskyn romaaniin perustuva länsisaksalainen elokuva vuodelta 1963 * M/S Gripsholm, Swedish American Linen linjalaiva vuosina 1925–1954 * M/S Gripsholm, Swedish American Linen linjalaiva ja risteilijä vuosina 1957–1975 * M/S Gripsholm, Transocean Toursin risteilijä vuosina 1996–1997
Margarete Bonnevie

Margarete Ottilie Bonnevie (o.s. Skattebøl; 13. joulukuuta 1884 Nes – 28. maaliskuuta 1970 Oslo) oli norjalainen kirjailija ja naisasianainen. Hän toimi Norjan naisasialiiton puheenjohtajana 1936–1946. Hän piti erityisen tärkeänä naisten oikeutta työssäkäyntiin sekä samaa palkkaa samasta työstä sukupuolesta riippumatta. ==Elämä ja ura== Bonnevie oli koulutukseltaan ranskan kielen kääntäjä. Hän työskenteli Norsk Hydron palveluksessa Ranskassa 1908–1913, minkä jälkeen hän muutti takaisin Norjaan ja avioitui asianajaja Thomas Bonnevien kanssa. He saivat kaksi lasta. Oslossa Kristine Bonnevie johti naisten lukupiiriä ja seurasi yhteiskunnallisia asioita. Kun Oslon kaupunki päätti vuonna 1928 olla palkkaamatta konttoritöihin naimisissa olevia naisia sillä perusteella, että nämä saivat elatuksen aviomiehiltään, Bonnevie arvosteli päätöstä Dagbladet-lehteen kirjoittamassaan mielipidekirjoituksessa. Vuonna 1932 Bonnevie julkaisi kirjan Ekteskap og arbeide, jossa hän John Stuart Millin ja Harriet Taylorin ajatuksiin viitaten julisti, että naiset eivät ole luonnostaan vähempään kykeneviä kuin miehet, vaan yhteiskunta ei anna heidän kehittyä vapaasti. Kirjassa esitetyt vaatimukset muun muassa äitiysvapaasta, puolipäivätöistä ja julkisesta päivähoidosta sekä abortin sallimisesta herättivät paljon keskustelua myös muissa Pohjoismaissa. Bonnevie julkaisi toisen kirjansa Familiekrisen og botemidler mot den vuonna 1936. Siinä hän arvosteli sekä natsien että sosialistien suhtautumista naisiin. Bonnevie valittiin vuonna 1936 Norjan naisasialiiton puheenjohtajaksi, ja hänen onnistui muutamassa vuodessa nelinkertaistaa järjestön jäsenmäärä. Naisasialiitto liittyi vuonna 1937 kansainväliseen International Alliance of Women -yhteistyöjärjestöön, jota kautta norjalaiset naisliikkeen aktivistit pääsivät tutustumaan aatetovereihinsa muissa maissa. Bonnevie valittiin IAW:n hallitukseen 1939, mutta toinen maailmansota ja Norjan miehitys keskeyttivät hänen osallistumisensa seuraavana vuonna. Natsit hävittivät miehityksen aikana Naisasialiiton arkistoja, ja useita jäseniä joutui vanki- tai keskitysleireille. Kokonaan toimintaa ei kuitenkaan kielletty. Vuonna 1945 Naisasialiitto saattoi jälleen jatkaa toimintaansa vapaasti. Jäsenmäärä kasvoi, ja mukaan liittyi uusia paikallisjärjestöjä. Bonnevien kausi puheenjohtajana päättyi 1946, mutta hän jatkoi aktiivista osallistumista yhteiskunnalliseen keskusteluun loppuelämänsä ajan ja julkaisi useita kirjoja. Hän kuoli vuonna 1970 ja testamenttasi kirjakokoelmansa Oslon yliopiston kirjastolle. ==Perhe ja sukulaiset== Bonnevie avioitui asianajaja Thomas Bonnevien kanssa vuonna 1913, ja he saivat kaksi lasta. Professori Kristine Bonnevie oli Margarete Bonnevien käly. ==Lähteet== ==Aiheesta muualla== Luokka:Norjalaiset feministit Luokka:Norjalaiset kirjailijat Luokka:Norjalaiset kääntäjät Luokka:Vuonna 1884 syntyneet Luokka:Vuonna 1970 kuolleet
Fenyylipiperatsiini

1-Fenyylipiperatsiini on yksinkertainen kemiallinen yhdiste, jossa on piperatsiinirenkaaseen sitoutunut fenyyliryhmä. 1-Fenyylipiperatsiini on myrkyllistä: sen oraalinen LD50 rotilla on 210 mg/kg. == Lähteet == == Aiheesta muualla == * 1-Fenyylipiperatsiini PubChem-sivustolla. *
Oikukas tuuli

Oikukas tuuli on vuonna 1970 julkaistu runokokoelma, joka sisältää valikoiman japanilaista tanka-runoutta. Kokoelman runot on suomentanut Tuomas Anhava. Pertti Lassila arvioi runokokoelman vuonna 2007 erääksi sodanjälkeisen ajan merkittävimmistä runosuomennoksista. Kokoelma sisältyy myös Anhavan kolmen suomennosteoksen yhteisniteeseen Kevään kukat, syksyn kuu.Kevään kukat, syksyn kuu, Kirjasampo.fi, viitattu 7.4.2023 == Lähteet == Luokka:Japanilainen runous Luokka:Runokokoelmat Luokka:Vuoden 1970 kirjat
Pakistanin maantiede

Pakistanin maantiede kertoo Pakistanin maantieteeseen liittyvistä asioista. Pakistan sijaitsee Aasiassa Afganistanin ja Intian välissä. == Pinnanmuodot ja vesistöt == Pakistanissa virtaavia jokia ovat Indus ja osa sen sivujoista. Jokilaaksoissa on maanviljelylle soveltuvaa maata. Jokilaaksot ulottuvat Karakorumin vuoriston lähiseudulta Arabianmerelle, ja niiden seudulta avautuu laajoja tasankoja. Pakistanin alueeseen kuuluu osia Karakorumin, Hindukušin ja Himalajan vuorijonoista. Pakistanin ja Kiinan rajalla on maailman toiseksi korkein vuori, 8 608 metriä korkea Godwin-Austen, joka tunnetaan myös nimellä K2. Indusjoen laaksoa lähellä on Himalajan länsiosassa vuori nimeltä Nanga Parbat. Indusjoki saa alkunsa Tiibetistä, ja se muuttaa suuntaansa Nanga Parbatin yhteydessä olevan massiivin luona kohti etelää Punjabin tasangoille. Himalajalta alkunsa saavia, Punjabissa Indukseen yhtyviä sivujokia ovat Jhelum, Beas, Chenab, Ravi ja Sutlej. Lähellä Afganistanin rajaa sijaitsevia laaksoja ovat Peshawar, Bannu ja Koharat. Maan luoteisosassa sijaitsevat Salt Range -vuoristo ja Potwarin ylänkö. Afganistanin ja Iranin alueella oleva Baluchistanin ylänkö jatkuu hieman Pakistanin puolelle. Tämä alue on Pakistanin kuivinta ja karuinta aluetta. Alueelta koilliseen on Sulaimanin vuoristo. == Ilmasto == Induksen laakson alankomailla vallitsee subtrooppinen ilmasto. Alueella kesämonsuunikausi alkaa kesäkuun lopulla ja päättyy syyskuun alussa. Talvimonsuunin aikana vuoristojen lähiseudulla sataa vielä enemmän. Vuoriston yläosassa vallitsee mannerilmasto, ja siellä lämpötila on talvisin pakkasella. Sulaimanin vuoret suojaavat Intian valtamereltä tulevilta tuulilta. == Luonto == Pakistanin kasvillisuusvyöhykkeet vaihtelevat subtrooppisista ja trooppisista autiomaista ja aroista vuoristojen yläosien metsiin ja alppiniittyihin. Baluchistanin alueella on enimmäkseen ruoho- ja pensasaroa. Induksen jokilaaksossa olevalla Karachin seudulla on mangrovekasvillisuutta. Vuoriston metsäalueella esiintyviä puita ovat silkkiäispuut, banianpuut ja eukalyptuspuut. == Lähteet == *
UniSport (yliopistoliikunta)

UniSport on Aalto-yliopiston, Hanken Svenska handelshögskolanin, Helsingin yliopiston ja Taideyliopiston organisaatio, joka tuottaa liikunta- ja hyvinvointipalveluita. Se palvelee näiden yliopistojen opiskelijoita ja henkilökuntaa alennettuun hintaan mutta sen palvelut ovat tarjolla muillekin. ==Viitteet== Luokka:Suomen liikunta
Unisport-Saltex

Unisport-Saltex Group Oy on vuonna 2015 perustettu urheilupaikkoja rakentava yritys. Sen liikevaihto oli 152 miljoonaa euroa vuonna 2021, henkilöstö 345. Toimitusjohtaja oli Chrone Morten. Unisport on liikuntapaikkarakentaja, joka osti monia yrityksiä 2010-luvulla: Saltex, Kerko Sport, RH-Asennus, Urheilulattiat-Indoors, tanskalainen Virklund Sport ja Jäämestarit. Unisport- konserniin kuuluu 31 yhtiötä ja yli 20 tuoteryhmää. Se toimii Suomessa, Ruotsissa, Norjassa, Tanskassa, Britanniassa ja Latviassa. Digian mukaan Unisport on Pohjoismaiden johtava urheilutilojen ja -pinnoitteiden tuottaja. Unisportin omistajat ovat pääomasijoitusyhtiöt Vaaka Partners ja Suomen Teollisuussijoitus sekä Unisportin avainhenkilöitä. Pääkonttori on Vantaan Technopoliksessa. ==Viitteet== ==Katso myös== * yrityksenä (yrityksen verkkosivut) Luokka:Suomalaiset liikunta-alan yritykset Luokka:Vantaalaiset yritykset
Unisport

== Unisport == * Unisport on Unisport-Saltex Group Oy:öön kuuluva urheilutiloja ja -pinnoitteita valmistava yritys, jonka pääkonttori on Suomessa. * Unisport Football Club de Bafang on kamerunilainen jalkapalloseura. * Unisportstore on jalkapallovarustekauppa, joka käyttää itsestään lyhennettä Unisport. == UniSport == * UniSport on Aalto-yliopiston, Hanken Svenska handelshögskolanin ja Helsingin yliopiston organisaatio, joka tuottaa liikunta- ja hyvinvointipalveluita * UniSport Australia (UniSport) on Australian kansallinen yliopistoliikuntajärjestö. ==Viitteet==
Bo Welch

Robert W. ”Bo” Welch III (s. 30. marraskuuta 1951 Yardley, Pennsylvania) on yhdysvaltalainen lavastaja ja ohjaaja. Hän on ollut neljästi ehdolla parhaan lavastuksen Oscarin saajaksi. == Varhainen elämä == Robert ”Bo” Welch syntyi palomiehen ja kassamyyjän lapseksi Yardleyssa Pennsylvaniassa 30. marraskuuta vuonna 1951. Hän opiskeli arkkitehtuuria Arizonan yliopistossa, ja valmistuttuaan vuonna 1973 hän työskenteli arkkitehtina vuoteen 1977 asti, kunnes hän arkkitehdin urapolkuun kyllästyneenä ja pettyneenä päätti vaihtaa alaa. Hän vastasi Universal Studiosin lehti-ilmoitukseen, jossa haettiin lavastajia. == Ura == Welchin ensimmäinen elokuva oli Head Over Heels (1979). Hän oli ehdolla ensimmäisen kerran parhaan lavastuksen Oscarin saajaksi elokuvasta Häivähdys purppuraa (1985) J. Michael Rivan ja Linda DeScennan kanssa. Hän teki yhteistyötä Tim Burtonin kanssa 1980- ja 1990-luvuilla, jolloin hän oli lavastajana kolmessa Burtonin ohjaamassa elokuvassa: Beetlejuice (1988), Saksikäsi Edward (1990) ja Batman – paluu (1992). Elokuvasta Saksikäsi Edward Welch palkittiin parhaan lavastuksen Baftalla. Kolmena peräkkäisenä vuonna 1990-luvulla Welch ja hänen kollegansa Cheryl Carasik olivat ehdolla parhaan lavastuksen Oscarin saajaksi elokuvista Pikku prinsessa (1995), Lainahöyhenissä (1996) ja Men in Black – miehet mustissa (1997). Men in Blackin ohjaaja Barry Sonnenfeld kehotti Welchiä kokeilemaan ohjaamista; Welch sittemmin ohjasi televisiosarjojen Secret Agent Man (2000) ja Superpunkki (2001) jaksoja, ja hänen ensimmäinen elokuvaohjauksensa oli Katti (2003). 2000- ja 2010-luvuilla hän lavasti Men in Black -elokuvan jatko- osat Men in Black II – miehet mustissa II (2002) ja Men in Black III – miehet mustissa III (2012) sekä Marvel-elokuvan Thor (2011). Welch lavasti ja ohjasi Netflix-sarjan Surkeiden sattumusten sarja jaksoja vuosina 2017–2019. Sarjasta hän oli ehdolla parhaan ohjauksen Directors Guild of America -palkinnon ja parhaan lavastuksen Primetime Emmyn saajaksi. Hän sai toisen Primetime Emmy -ehdokkuutensa parhaasta lavastuksesta televisiosarjassa Schmigadoon! (2021–) vuonna 2022. == Yksityiselämä == Welch tapasi näyttelijä Catherine O’Haran elokuvan Beetlejuice kuvauksissa vuonna 1988. He menivät naimisiin vuonna 1992, ja heillä on kaksi poikaa (s. 1994 ja 1997). == Valikoitu filmografia == === Lavastajana === * Häivähdys purppuraa (1985) * The Lost Boys (1987) * Yksinäinen matkailija (1988) * Beetlejuice (1988) * Haamujengi 2 (1989) * Saksikäsi Edward (1990) * Joe ja tulivuori (1990) * Batman – paluu (1992) * Wolf (1994) * Lainahöyhenissä (1996) * Men in Black – miehet mustissa -elokuvasarja (1997–2012) * Päävärit (1998) * Wild Wild West (1999) * Land of the Lost (2009) * Thor (2011) * Surkeiden sattumusten sarja (2017–2019) === Ohjaajana === * Katti (2003) * Surkeiden sattumusten sarja (5 jaksoa; 2017–2019) == Lähteet == == Aiheesta muualla == * Luokka:Yhdysvaltalaiset elokuvalavastajat Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:BAFTA-palkinnon saajat Luokka:Vuonna 1951 syntyneet Luokka:Elävät henkilöt
Sira Moksi

Sıra Moksi (1971, Jämsä) on suomalainen muusikko ja kuvataiteilija. Koulutukseltaan Moksi on artesaani, nuoriso-ohjaaja ja seksuaalineuvoja. Moksin piirrokset ovat usein poliittisesti kantaaottavia. Hän on julkaissut piirroksistaan kaksi kokoelmaa: Köyhien sota ja Köyhien puutarha. Moksi on toiminut vuodesta 2001 Tiedonantaja-lehden poliittisena pilapiirtäjänä. Moksi on keikkaillut useiden kokoonpanojen kanssa. Hänen yhtyeitään ovat olleet Lady Kojak Rewind, Mama & The Brakemen, sekä Lady Fly & The Anglers. Hän on ollut laulajana Timo Nykyrin Ukuleleorkesterissa, jämsäläisessä The Blues Machine -yhtyeessä ja Men In Black -yhtyeessä. Moksi on julkaissut kaksi soololevyä. Vuonna 2009 julkaistun cover-biisejä sisältäneen Moneksi -levyn ja vuonna 2013 Keltaisen talon lauluja -levyn. == Julkaisut == ; Kirjat * * Levyt * Sira Moksi - Moneksi (2009, Sira Moksi) * Keltaisen talon lauluja (2013, Unja Records) == Lähteet == == Aiheesta muualla == * Siramoksi.fi - kotisivut * Luokka:Elävät henkilöt Luokka:Vuonna 1971 syntyneet Luokka:Suomalaiset muusikot Luokka:Suomalaiset pilapiirtäjät
Saudi-Arabian maantiede

Saudi-Arabian maantiede kertoo Saudi-Arabian maantieteestä. Saudi-Arabia sijaitsee Arabian niemimaalla, ja se ulottuu Punaiseltamereltä Persianlahdelle. Sen pohjoispuolella ovat Jordania, Irak ja Kuwait, eteläpuolella ovat Jemen ja Oman ja itäpuolella Yhdistyneet arabiemiirikunnat. Saudi-Arabiaan kuuluu suurin osa Arabian niemimaasta, erityisesti sisämaan hiekka-aavikot, joista täysin autio Rub’ al-Khali on suurin. Maan pinta-ala on yli kaksi miljoonaa neliökilometriä, mutta väkiluku vain 26 miljoonaa. Vain 1,7 prosenttia maan alasta on viljelykelpoista, ja väestö on keskittynyt rannikkoalueille sekä keitaille. Rantaviivaa Saudi-Arabialla on 2 640 kilometriä. Enimmäkseen autiomaasta koostuvassa kuivassa Saudi-Arabiassa sateet ovat epäsäännöllisiä ja niukkoja. Lämpötilaeroja esiintyy vuodenajasta ja alueesta riippuen. Lähellä Punaisenmeren rannikkoa on vuoristoa. Maan lounaisosassa on maan korkein vuori Jabal Sawda ja aivan Punaisenmeren rannikolla on Tihaman tasanko. Saudi-Arabiaan kuuluu myös lähes 1300 saarta, joista 1150 sijaitsee Punaisellamerellä ja 135 Persianlahdella. Koralliriutasta muodostuneet Farasan-saaret sijaitsevat maan kaakkoisrannikolla, ja niitä on 170 kappaletta. Saudi-Arabian ilmasto on hyvin kuiva, ja vain merenrannikkoalueilla ilmasto on jotakuinkin kostea. Sisämaassa saattaa olla sateetonta kymmenenkin vuotta. Suurin osa maan pinta-alasta on aavikkoa. Maan eteläosassa on Jemenin puolelle jatkuva, Arabian niemimaan laajin aavikko, Rub al Khalin hiekka-aavikko. Maan keskiosassa on Najin aavikko, missä on kallioista ja kivistä maastoa. Siellä on kivilaakioita, joissa on porrasmaisia sedimenttikerrostumia. Kivilaakioiden välissä on kuivia laaksoja, joissa vettä vertaa vain joinakin vuosina. Muita aavikkoalueita ovat Najista itään sijaitseva Ad Dahnan aavikko ja maan pohjois-osasta Syyriaan saakka ulottuva An Nafudin hiekka-aavikko, jossa oleva hiekka on punaruskeaa. == Lähteet == *
Matt Cornett

Matt Cornett (s. 6. lokakuuta 1998 Rogers, Arkansas) on yhdysvaltalainen näyttelijä. Hän näyttelee E.J. Caswell Disney+ -sarjassa High School Musical: The Musical: The Series, ja on yksi Disney Channel -elokuvan Zombies 3 päähenkilöistä. Hän on Art ja Rhonda Cornettin ja hänen vanhemman veljensä ja sisarensa nuorin poika, ennen kuin muutti Los Angelesiin vuonna 2012 harjoittamaan näyttelemistä. == Filmografia == === Elokuva === * 2013: Can * 2015: I Think My Babysitter's an Alien * 2016: Inconceivable * 2018: Alex & Me * 2022: Zombies 3 === Televisio === * 2012–2014: Nightmare U * 2013: Southland * 2015: Future Shock * 2015: The Dunes Club * 2015–2016: Bella and the Bulldogs * 2016: Criminal Minds * 2016: The Middle * 2017: Speechless * 2017–2018: Life in Pieces * 2018: Alone Together * 2018: Perfect Citizens * 2019: Game Shakers * 2019: Stressed to Death * 2019–2020: The Goldbergs * 2019–2022: High School Musical: The Musical: The Series ==Lähteet== == Aiheesta muualla == * * Luokka:Vuonna 1998 syntyneet Luokka:Elävät henkilöt Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät
Tinaoktoaatti

Tinaoktoaatti (C8H15O2)2Sn) eli tina-2-etyyliheksanoaatti on tina- ja oktoaatti-ionien muodostama ioniyhdiste. Yhdistettä käytetään katalyyttinä polymeerien valmistuksessa. ==Ominaisuudet, valmistus ja käyttö == Huoneenlämpötilassa tinaoktoaatti on väritöntä tai hieman kellertävää nestettä. Yhdiste ei liukene veteen ja hydrolysoituu happojen tai emästen vaikutuksesta. Tinaoktoaatti liukenee moniin orgaanisiin liuottimiin, esimerkiksi hiilivetyihin. Tinaoktoaattia valmistetaan tinaoksidin tai -kloridin ja 2-etyyliheksaanihapon reaktiolla. :SnO + 2 C8H16O2 → C8H15O2)2Sn + H2O Tinaoktoaattia käytetään katalyyttinä polyuretaanivaahtojen, -liimojen ja -pinnoitteiden, polylaktidin, kaprolaktonista tuotettavan polykaprolaktonin ja silikonien valmistamisessa. Yhdistettä käytetään myös silikoniöljyjen stabilisaattorina.Henri Ulrich: Urethane Polymers, Kirk-Othmer Encyclopedia of Chemical Technology, John Wiley & Sons, New York, 2006.Jasim Ahmed && Yasir Ali Arfat: Polylactides: Properties and Applications, Kirk-Othmer Encyclopedia of Chemical Technology, John Wiley & Sons, New York, 2016. == Lähteet == Luokka:Tinayhdisteet
Elina Aalto

Elina Aalto (s. 1976) on suomalainen muotoilija ja sisustusarkkitehti. Hän on suunnitellut muun muassa Iittala-brändille useita palkittuja tuotteita, perustanut sekä kymmenvuotisen Fiasko-designprojektin että designtuotteisiin keskittyvän studion Aalto+Aalto yhdessä muotoilija Klaus Aallon kanssa, ja on yksi kansainvälisen Imu Designin perustajajäsenistä. Aalto opettaa säännöllisesti Aalto-yliopistossa, ja hän on ollut töissä myös muotoiluun keskittyvässä lehdessä Muoto. Aalto valmistui vuonna 2000 Taideteollisesta korkeakoulusta. Hänen teoksiaan on esillä muun muassa Helsingin Designmuseossa, Vantaan kaupunginmuseossa, Suomen lähetystössä Moskovassa sekä Quebecissä. Aalto on naimisissa muotoilija Klaus Aallon kanssa, ja heillä on kolme lasta. == Palkinnot == * Best in furniture design, Elle decoration design awards UK. 2003 (Imu Design) * Bryggman-apuraha, 2009 * Beyond the Ordinary prize, EcoDesign exhibition / Sampo Pankki. 2011 (Aalto+Aalto) * iF Gold award, 2014. (Aalto+Aalto) == Lähteet == == Aiheesta muualla == * Elina ja Klaus Aallon keittiössä kokataan suussa sulavaa kasvisruokaa (Finnish Design shop, 29.6.2017) * Muotoilijapariskunta Elina ja Klaus Aalto: "Iittalan Vakka oli kerralla valmis tuote" (Kotiliesi, 30.9.2015) Luokka:Elävät henkilöt Luokka:Suomalaiset muotoilijat Luokka:Vuonna 1976 syntyneet
Olavi Hagert

Seppo Rainer Olavi Hagert (s. 25. maaliskuuta 1991 Mikkeli) on suomalainen romanitaustainen nyrkkeilijä. Hagert aloitti amatööriuransa 2006. Hän hävisi kevytsarjassa Suomen-mestaruusfinaalissa Alex Vassilieville vuonna 2009. Ammattilaisena Hagert on nyrkkeillyt vuosina 2015–2016 välisarjassa, 2022 keskisarjassa ja 2023 ylemmässä välisarjassa. Hän on voittanut seitsemän ottelua, joista kolme tyrmäyksellä ja hävinnyt yhden. Hagertin uraan tuli tauko vuonna 2017, kun hänet tuomittiin törkeästä pahoinpitelystä neljän vuoden vankeusrangaistukseen ja hän menetti ammattinyrkkeilylisenssinsä. == Lähteet == Luokka:Suomalaiset nyrkkeilijät Luokka:Suomen romanit Luokka:Vuonna 1991 syntyneet Luokka:Elävät henkilöt